stanford-oval/wikipedia huggingface dataset:
อัลลอฮ์
ศัพทมูลวิทยา

ศัพทมูลวิทยาของคำว่า อัลลอฮ์ ถูกพูดถึงอย่างกว้างขวางในนักนิรุกติศาสตร์ภาษาอาหรับคลาสสิก นักไวยากรณ์จากสำนักบัศเราะฮ์ถือว่ามันอาจเป็นทั้ง "อย่างเป็นธรรมชาติ" (มุรตะญัล) หรือเป็นรูปเฉพาะของ ลาฮ์ บางส่วนถือว่าคำนี้เป็นคำยืมจากภาษาซีรีแอกหรือฮีบรู แต่ส่วนใหญ่ถือว่าคำนี้แยกจากการย่อคำนำหน้านามเฉพาะเจาะจงภาษาอาหรับว่า อัล- กับ อิลาฮ์ "เทพ, พระเจ้า" กลายเป็น อัลอิลาฮ์ หมายถึง "เทพองค์นั้น" หรือ "พระเจ้าองค์นั้น" นักวิชาการสมัยใหม่ส่วนใหญ่สนับสนุนทฤษฎีข้อหลัง และมองทฤษฎีคำยืมเป็นวิมตินิยม
คำร่วมเชื้อสายของพระนาม "อัลลอฮ์" ปรากฏในกลุ่มภาษาเซมิติก เช่นภาษาฮีบรูกับภาษาแอราเมอิก สอดคล้องกับรูปภาษาแอราเมอิกเป็น เอลาห์ (אלה) แต่ในสถานะสำคัญ (emphatic state) เป็น เอลาฮา (אלהא) ในภาษาอราเมอิกไบเบิลเขียนเป็น ܐܠܗܐ (ʼĔlāhā) และในภาษาซีรีแอกเขียนเป็น ܐܲܠܵܗܵܐ (ʼAlâhâ) ทั้งสองคำหมายถึง "พระเจ้า"
การใช้งาน > อาระเบียก่อนการมาของศาสนาอิสลาม

ความหลากหลายของคำว่า อัลลอฮ์ พบได้ทั้งจารึกพวกนอกศาสนาและศาสนาคริสต์ อีกทฤษฎีหนึ่งนำเสนอว่าบทบาทของอัลลอฮ์ในลัทธิพหุเทวนิยมก่อนอิสลาม ผู้เขียนบางส่วนแนะนำว่า ชาวอาหรับพหุเทวนิยมใช้ชื่อนี้ถึงพระผู้สร้างหรือเทพผู้เป็นใหญ่ในแพนเธออน (pantheon) คำนี้อาจเป็นที่คลุมเครือในศาสนาที่มักกะฮ์ สันนิษฐานหนึ่งที่สืบไปถึงยูลีอุส เวลเฮาเซินกล่าวถึงอัลลอฮ์ (เทพสูงสุดของสหพันธ์เผ่าของกุเรช) ว่าการกำหนดที่อุทิศความเหนือกว่าของฮุบัล (เทพสูงสุดของกุเรช) อยู่เหนือเทพองค์อื่น อย่างไรก็ตาม มีหลักฐานว่าอัลลอฮ์กับฮุบัลคือเทพคนละองค์กัน ตามสันนิษฐานนี้ กะอ์บะฮ์เป็นสถานที่แรกที่ถวายแด่เทพสูงสุดนามว่าอัลลอฮ์และต่อมาเป็นเจ้าบ้านในแพนเธออนของกุเรชหลังพิชิตมักกะฮ์เป็นเวลาประมาณศตวรรษหนึ่งก่อนสมัยมุฮัมมัด จารึกบางส่วนในศตวรรษก่อนหน้าใช้บันทึกอัลลอฮ์เป็นพระนามของเทพในพหุเทวนิยม แต่ไม่มีใครทราบแน่นอนว่าใช้ทำอะไร นักวิชาการบางส่วนกล่าวแนะว่า อัลลอฮ์อาจเป็นเทพผู้สร้างที่ห่างเหินที่ค่อย ๆ ถูกบดบังโดยเทพเจ้าท้องถิ่นที่มีลักษณะเฉพาะมากขึ้น มีความเห็นแตกต่างกันว่าอัลลอฮ์มีบทบาทหลักในลัทธิทางศาสนามักกะฮ์ โดยไม่มีการพบรูปลักษณ์เฉพาะของพระองค์ และเป็นพระเจ้าองค์เดียวในมักกะฮ์ที่ไม่มีเทวรูป อับดุลลอฮ์ ชื่อพ่อของศาสดามุฮัมมัด หมายถึง "ทาสของพระเจ้า"
การใช้งาน > ศาสนาคริสต์

ผู้พูดภาษาอาหรับในกลุ่มศาสนาอับราฮัมทั้งหมด ใช้คำว่า "อัลลอฮ์" ที่หมายถึง "พระเจ้า" ชาวอาหรับคริสเตียนในปัจจุบัน ไม่พบคำอื่นสำหรับ "พระเจ้า" มากไปกว่า "อัลลอฮ์" เช่นเดียวกันกับคำว่า "พระเจ้า" ในภาษาแอราเมอิกคือ เอลาฮา (ʼĔlāhā) หรือ อาลาฮา (แม้แต่ภาษามอลตา ซึ่งสืบมาจากภาษาอาหรับ ในประเทศมอลตา เป็นประเทศที่ประชากรเกือบทั้งหมดนับถือศาสนาคริสต์โรมันคาทอลิกใช้คำว่า Alla หมายถึง "พระเจ้า") ตัวอย่างในอาหรับคริสเตียน เช่น คำว่า อัลลอฮุลอับ (الله الأب) คือพระเจ้าพระบิดา อัลลอฮุลอิบน์ (الله الابن) สำหรับพระบุตรพระเป็นเจ้า และ อัลลอฮุรรูฮิลกุดส์ (الله الروح القدس) สำหรับพระวิญญาณบริสุทธิ์ (สำหรับแนวคิดพระผู้เป็นเจ้าในศาสนาคริสต์ ดูพระผู้เป็นเจ้าในศาสนาคริสต์)
อาหรับคริสเตียนมีบทภาวนาสองรูปแบบที่เป็นหน่วยคำเติมในจุดเริ่มต้นของงานเขียน โดยพวกเขานำคำว่า บิสมิลลาฮ์ ของมุสลิม และสร้าง บิสมิลลาฮ์ ที่แปลงเป็นตรีเอกภาพของตนมาตั้งแต่คริสต์ศตวรรษที่ 8 บิสมิลลาฮ์ ของมุสลิมแปลได้เป็น: "ด้วยพระนามของอัลลอฮ์ ผู้ทรงกรุณาปราณี ผู้ทรงเมตตาเสมอ" ส่วน บิสมิลลาฮ์ แบบตรีเอกภาพแปลได้เป็น: "ในพระนามของพระบิดา พระบุตร และพระวิญญาณบริสุทธิ์ พระเจ้าองค์เดียว" บทภาวนาภาษาซีรีแอก ลาติน และกรีกไม่มีคำว่า "พระเจ้าองค์เดียว" ต่อท้าย การเพิ่มส่วนนี้มีไว้เพื่อเน้นถึงมุมมองเอกเทวนิยมของความเชื่อแบบตรีเอกภาพ และทำให้มันเป็นที่พอใจแก่มุสลิมมากกว่า
รายงานจากมาร์แชลล์ ฮอดจ์สัน ดูเหมือนว่าในช่วงก่อนการมาของศาสนาอิสลาม ชาวอาหรับคริสเตียนบางส่วนแสวงบุญที่กะอ์บะฮ์ ซึ่งตอนนั้นยังคงเป็นวิหารของพวกนอกศาสนา ยกย่องอัลลอฮ์ในฐานะพระผู้สร้าง
อักษรภาษาซีรีแอก ܐܠܗܐ (ʼĔlāhā) สามารถพบในรายงานและรายชื่อมรณสักขีในศาสนาคริสต์ที่อาระเบียใต้ เช่นเดียวกันกับรายงานเอกสารภาษาซีรีแอกโบราณของชื่อมรณสักขีในสมัยอาณาจักรฮิมยัรกับอาณาจักรอักซุม
ในชีวประวัติของอิบน์ อิสฮาก มีผู้นำคริสเตียนชื่อว่า อับดุลลอฮ์ อิบน์ อะบูบักร์ อิบน์ มุฮัมมัด ผู้พลีชีพที่นัจญ์รอนใน ค.ศ. 523 สวมแหวนที่สลักว่า "อัลลอฮ์คือพระเจ้าของข้า"
ในจารึกมรณสักขีในศาสนาคริสต์ที่สืบถึง ค.ศ. 512 กล่าวถึงอัลอิลาฮ์ (الاله) สามารถพบได้ทั้งภาษาอาหรับกับแอราเมอิก จารึกนี้เริ่มต้นด้วยประโยค "ด้วยความช่วยเหลือจากอัลอิลาฮ์"
ในพระวรสารก่อนการมาของศาสนาอิสลาม คำที่ใช้สื่อถึงพระเจ้าคือ "อัลลอฮ์" เพราะหลักฐานจากพันธสัญญาใหม่ฉบับภาษาอาหรับที่ค้นพบบางส่วนซึ่งบันทึกโดยชาวอาหรับคริสเตียนในช่วงอาระเบียก่อนการมาของศาสนาอิสลามในคาบสมุทรอาหรับตอนเหนือและใต้ อย่างไรก็ตาม ในงานวิจัยล่าสุดของสาขาอิสลามศึกษาโดย Sydney Griffith และคณะฯ (2013), David D. Grafton (2014), Clair Wilde (2014), ML Hjälm และคณะฯ (2016 & 2017) ยืนยันว่า "ทุกคนสามารถพูดได้เกี่ยวกับความเป็นไปได้ของพระวรสารฉบับก่อนอิสลามแบบศาสนาคริสต์ในภาษาอาหรับว่า ยังไม่มีการพบสัญลักษณ์ที่แน่ชัดในการมีอยู่จริงของมันเลย" ที่มากไปกว่านั้น ในงานวิจัยล่าสุดของ ML Hjälm (2017) กล่าวไว้ว่า "ไม่มีการพบเอกสารตัวเขียนที่แปลจากพระวรสารใดที่พบก่อน ค.ศ. 873"
อิรฟาน ชะฮีด กล่าวถึงกิตาบุลอะฆอนี ชุดสะสมสารานุกรมคริสต์ศตวรรษที่ 10 ไว้ว่า มีรายงานชาวคริสต์ก่อนการมาของศาสนาอิสลามได้ส่งเสียงสิงหนาทว่า "ยาลาอิบาดุลลอฮ์" (โอ้ทาสของอัลลอฮ์) เพื่อเรียกให้ผู้คนเข้าสนามรบ รายงานจากชะฮีด จากอัลมัรซุบานี นักวิชาการมุสลิมในคริสต์ศตวรรษที่ 10 บันทึกว่า มีการกล่าวถึง "อัลลอฮ์" ในกวีชาวคริสต์ก่อนการมาของศาสนาอิสลามจากนักกวีชาวฆ็อสซานิดบางส่วนและตานูคิดในประเทศซีเรียกับคาบสมุทรอาหรับตอนบน
การใช้งาน > ศาสนาอิสลาม

บทความหลัก: พระเป็นเจ้าในศาสนาอิสลาม
ดูเพิ่ม: พระนามของพระเป็นเจ้าในศาสนาอิสลาม
ในศาสนาอิสลาม อัลลอฮ์ นั้นเป็นพระเจ้าองค์เดียว มีอำนาจ และไม่เหมือนใคร และเป็นผู้สร้างจักรวาลซึ่งเหมือนกับพระเจ้าในศาสนาอับราฮัมอื่น ๆ ส่วนใหญ่มักมอง อัลลอฮ์ เป็นพระนามของพระเจ้า ซึ่งขัดแย้งกับนักวิชาการร่วมสมัย กับคำถามที่ว่า คำว่า อัลลอฮ์ ควรแปลว่า พระเจ้า หรือไม่
ตามหลักความเชื่อของศาสนาอิสลาม อัลลอฮ์เป็นคำเรียกทั่วไปของพระเจ้ามากที่สุด ซึ่งมีความสัมพันธ์กันกับหลักเตาฮีด ดังบทที่ 112 ของอัลกุรอาน (อัลอิคลาศ) ไว้ว่า:
และในอายะตุลกุรซี ซึ่งอยู่ในโองการที่ 255 ของบทที่ยาวที่สุด (บทที่ 2) ของอัลกุรอาน อัลบะเกาะเราะฮ์ ไว้ว่า:
"อัลลอฮฺนั้นคือไม่มีผู้ที่เป็นที่เคารพสักการะใด ๆ ที่เที่ยงแท้ นอกจากพระองค์เท่านั้น ผู้ทรงมีชีวิต ผู้ทรงบริหารกิจการทั้งหลาย
โดยที่การง่วงนอน และการนอนหลับใด ๆ จะไม่เอาพระองค์
สิ่งที่อยู่ในบรรดาชั้นฟ้าและสิ่งที่อยู่ในแผ่นดินนั้นเป็นของพระองค์ 
ใครเล่าคือผู้ที่จะขอความช่วยเหลือให้แก่ผู้อื่น ณ ที่พระองค์ได้ นอกจากด้วยอนุมัติของพระองค์เท่านั้น
พระองค์ทรงรู้สิ่งที่อยู่เบื้องหน้าของพวกเขาและสิ่งที่อยู่เบื้องหลังของพวกเขา 
และพวกเขาจะไม่ล้อมสิ่งใด จากความรู้ของพระองค์ไว้ได้ นอกจากสิ่งที่พระองค์ทรงประสงค์เท่านั้น
เก้าอี้พระองค์นั้นกว้างขวางทั่วชั้นฟ้าทั้งหลายและแผ่นดิน
และการรักษามันทั้งสองก็ไม่เป็นภาระหนักแก่พระองค์
และพระองค์นั้นคือผู้ทรงสูงส่ง ผู้ทรงยิ่งใหญ่"
ในธรรมเนียมอิสลาม มี 99 พระนามของพระเจ้า (อัลอัสมาอุลฮุสนา แปลตรงตัว: 'พระนามที่ดีที่สุด' หรือ 'พระนามที่สวยงามที่สุด') ที่กล่าวถึงคุณลักษณะเฉพาะของอัลลอฮ์ พระนามทั้งหมดที่กล่าวถึงอัลลอฮ์นั้น เป็นพระนามที่สูงสุดและครอบคลุมทั้งหมด
มุสลิมส่วนใหญ่จะไม่แปลประโยคภาษาอาหรับของคำว่า อินชาอัลลอฮ์ (หมายถึง 'ถ้าพระเจ้าทรงประสงค์') หลังกล่าวถึงเหตุการณ์ในอนาคต มุสลิมที่เลี่อมใสในทางศาสนาส่งเสริมให้เริ่มต้นด้วยคำว่า บิสมิลลาฮ์ (หมายถึง 'ด้วยพระนามของพระผู้เป็นเจ้า') มีประโยคอื่นที่มุสลิมใช้สรรเสริญพระเจ้า เช่น "ศุบฮานัลลอฮ์" (พระสิริเป็นของพระเจ้า) "อัลฮัมดุลิลลาฮ์" (บรรดาการสรรเสริญเป็นของพระเจ้า) "ลาอิลาฮะอิลลัลลอฮ์" (ไม่มีพระเจ้าอื่นใดนอกจากอัลลอฮ์) หรือบางครั้งก็ "ลาอิลาฮะอิลลาอันต์ / ฮูว์" (ไม่มีพระเจ้าอื่นใดนอกจาก พระองค์) และ "อัลลอฮุอักบัร" (พระเจ้าผู้ทรงยิ่งใหญ่) เป็นการให้ข้อคิดทางวิญญาณในการรำลึกถึงพระเจ้า (ษิกร์)
ในลัทธิศูฟีมีการปฏิบัติที่มีชื่อว่า ษิกรุลลอฮ์ (ذكر الله แปลว่า "การรำลึกถึงพระเจ้า") โดยกลุ่มศูฟีจะครุ่นคิดและกล่าวถึงพระนาม อัลลอฮ์ หรือพระนามอันวิจิตรซ้ำ ๆ ขณะควบคุมการหายใจของตน
รายงานจากฟรานซิส เอ็ดเวิร์ด ปีเตอส์ "กุรอานยืนยัน มุสลิมเชื่อมั่น และนักประวัติศาสตร์ยืนยันว่ามุฮัมมัดกับผู้ติดตามของท่านสักการะพระเจ้าองค์เดียวกันกับชาวยิว (29:46) อัลลอฮ์ในอัลกุรอานเป็นพระผู้สร้างองค์เดียวกันที่ให้พันธสัญญาแก่อับราฮัม" ปีเตอส์กล่าวว่า กุรอานพรรณนาถึงอัลลอฮ์ให้มีอานุภาพและห่างไกลมากกว่าพระยาห์เวห์ และเป็นเทพเจ้าสากล (universal deity) ซึ่งต่างจากพระยาห์เวห์ที่คอยติดตามชนเผ่าอิสราเอลอย่างใกล้ชิด
ในฐานะคำยืม > ภาษาอังกฤษในกลุ่มภาษาอื่นในทวีปยุโรป

ประวัติของคำว่า อัลลอฮ์ ในภาษาอังกฤษน่าจะได้อิทธิพลมาจากการศึกษาศาสนาเปรียบเทียบในคริสต์ศตวรรษที่ 19 เช่น บางครั้ง Thomas Carlyle (1840) ใช้คำว่าอัลลอฮ์แต่ไม่บอกความนัยว่าต่างจากพระเจ้าอย่างไรอย่างไรก็ตาม ในหนังสือ biography of Muḥammad (1934) ของ Tor Andræ ใช้คำว่า อัลลอฮ์ เสมอ แม้ว่าในหนังสือ "conception of God" ได้กล่าวโดยนัยว่าพระองค์แตกต่างจากเทววิทยาแบบยิวกับคริสต์
หลายภาษาไม่ค่อยใช้คำว่า อัลลอฮ์ หมายถึงพระเจ้า แต่ยังคงใช้คำอุทานอื่นแทน เช่น เนื่องจากมุสลิมอาศัยอยู่ในคาบสมุทรไอบีเรียนานหลายศตวรรษ คำว่า ojalá ในภาษาสเปน และ oxalá ในภาษาโปรตุเกส เป็นคำยืมมาจากภาษาอาหรับว่า อินชาอัลลอฮ์ (إن شاء الله) แปลตรงตัวคือ 'ถ้าพระเจ้าทรงประสงค์'
มุสลิมบางส่วนไม่แปลคำว่า "อัลลอฮ์" เป็นภาษาอังกฤษมากกว่าที่จะใช้คำแปลภาษาอังกฤษว่า "God" เนื่องจากคำนี้มักนำไปใช้กับมนุษย์บางส่วนเป็นบุคลาธิษฐานของคำและแนวคิด
ในฐานะคำยืม > ภาษามาเลเซียและอินโดนีเซีย

คริสต์ศาสนิกชนในประเทศมาเลเซียกับอินโดนีเซียใช้คำว่า อัลลอฮ์ เพื่ออิงถึงพระเจ้าในภาษามาเลเซียและภาษาอินโดนีเซีย (รูปแบบมาตรฐานของสองภาษาคือภาษามลายู) การแปลพระคัมภีร์กระแสหลักใช้คำว่า อัลลอฮ์ เป็นคำแปลของภาษาฮีบรูว่า เอโลฮิม (พระผู้เป็นเจ้า) ซึ่งสามารถสืบถึงผลงานแปลโดยฟรันซิสโก ฆาบิเอร์ในคริสต์ศตวรรษที่ 16 พจนานุกรมภาษาดัตช์-มลายูฉบับแรกโดย Albert Cornelius Ruyl, Justus Heurnius และ Caspar Wiltens ใน ค.ศ. 1650 (ฉบับปรับปรุงในรุ่น ค.ศ. 1623 และฉบับภาษาลาตินรุ่น ค.ศ. 1631) บันทึกคำว่า "อัลลอฮ์" แปลเป็นภาษาดัตช์ว่า "Godt" นอกจากนี้ Ruyl ก็แปลพระวรสารนักบุญมัทธิวเป็นภาษามลายูใน ค.ศ. 1612 (พระคัมภีร์ที่แปลเป็นภาษาอื่นที่ไม่ใช่ภาษายุโรปช่วงแรก
ซึ่งเผยแพร่หลังคัมภีร์ไบเบิลฉบับคิงเจมส์ปีเดียว) ซึ่งตีพิมพ์ในประเทศเนเธอร์แลนด์ ค.ศ. 1629 ต่อมาเขาแปลพระวรสารนักบุญมาระโก ซึ่งเผยแพร่ใน ค.ศ. 1638
ใน ค.ศ. 2007 รัฐบาลมาเลเซียออกกฎหมายห้ามผู้ใดใช้คำว่า อัลลอฮ์ นอกจากมุสลิม แต่ใน ค.ศ. 2009 สภาสูงมาเลเซียยกเลิกกฎหมายนี้ เพิกถอนกฎหมาย วินิจฉัยว่าขัดต่อรัฐธรรมนูญ ในขณะที่คำว่า อัลลอฮ์ ถูกใช้เป็นพระนามพระเจ้าในศาสนาคริสต์มาตั้ง 4 ศตวรรษ ข้อโต้แย้งสมัยใหม่เริ่มขึ้นจากหนังสือพิมพ์โรมันคาทอลิก เดอะเฮรัลด์ ใช้คำว่า อัลลอฮ์ ในหนังสือพิมพ์ของตน รัฐบาลจึงร้องเรียนต่อศาล และสภาสูงระงับการดำเนินการตามคำตัดสินของศาลจนกว่าจะได้รับการอุทธรณ์ ในเดือนตุลาคม ค.ศ. 2013 สภาเห็นชอบการแบนของรัฐบาล ในช่วงต้น ค.ศ. 2014 รัฐบาลมาเลเซียได้ยึดคัมภีร์ไบเบิลมากกว่า 300 เล่มที่ใช้พระนามนี้สื่อถึงพระเจ้าในศาสนาคริสต์ในมาเลเซียตะวันตก อย่างไรก็ตาม การใช้คำว่า อัลลอฮ์ ไม่ได้ถูกห้ามในรัฐซาบะฮ์และรัฐซาราวัก สาเหตุหลักที่ไม่ได้ถูกห้ามในสองรัฐนี้เพราะมีการใช้คำนี้มาอย่างยาวนาน และอัลกีตับท้องถิ่น (คัมภีร์ไบเบิล) ถูกตีพิมพ์อย่างเสรีในมาเลเซียตะวันออกโดยไม่มีข้อจำกัดมาหลายปี และทั้งสองรัฐไม่มีกฎหมายรัฐอิสลาม (Islamic state laws) ที่คล้ายกับมาเลเซียตะวันตก
เพื่อตอบสนองต่อคำวิจารณ์ของสื่อ รัฐบาลมาเลเซียได้เสนอ แนวทาง 10 จุด (10-point solution) เพื่อหลีกเลี่ยงข้อมูลที่สับสนหรือสร้างความเข้าใจผิด แนวทาง 10 จุดนั้น สอดคล้องกับข้อตกลง 18 และ 20 ในรัฐซาราวักกับซาบะฮ์
ประเทศที่มีคำว่า "อัลลอฮ์" บนนั้น

ธงชาติอิรักที่มีคำว่า ''อัลลอฮุอักบัร''" (อัลลอฮ์ผู้ทรงเกรียงไกร[เหนือสิ่งอื่นใด]) บนนั้น
ธงชาติซาอุดีอาระเบียที่มีคำปฏิญาณตนในศาสนาอิสลามบนนั้น
ธงชาติอัฟกานิสถานที่มีชะฮาดะฮ์กับตักบีรบนนั้น
ธงชาติอิหร่านที่มีคำว่าอัลลอฮ์บนนั้น
ดาว 12 ดวงในธงชาติอุซเบกิสถาน เมื่อลากเส้นทำให้เกิดคำว่าอัลลอฮ์
อักษรศิลป์

คำว่า อัลลอฮ์ เขียนโดยไม่มีอะลิฟเสมอ เพื่อที่จะสะกดเป็นสระ อา นั่นเพราะว่าการสะกดแบบนี้มีมาก่อนที่ชาวอาหรับจะเริ่มใช้ อะลิฟ ไว้สะกดเสียง อา อย่างเป็นปกติวิสัย อย่างไรก็ตาม ในการสะกดคำ จะมี อะลีฟ เล็กบน ชัดดะฮ์ เพื่อระบุการสะกด
ข้อยกเว้นหนึ่งอาจพบในจารึกซะบาดที่มีมาก่อนศาสนาอิสลาม โดยสุดที่สัญญาณไม่ชัดเจนที่อาจเป็นรูป ฮ ยาว หรืออาจไม่ได้เชื่อมกัน ล-ฮ:-
الاه: คำนี้อ่านเป็น อัลลอฮ์ สะกดด้วยการออกเสียง อะลีฟ เป็น อา
الإله: คำนี้อ่านเป็น อัลอิลาฮ์ = 'พระเจ้า' (รูปในอดีต ไม่ย่อ) ซึ่งไม่มีอักษร อะลีฟ สำหรับเสียง อา
ไทป์ฟอนต์อาหรับหลายอันมีตัวแฝดสำหรับคำว่า อัลลอฮ์
อักษรศิลป์ > ยูนิโคด

ยูนิโคดมีรหัสสำหรับคำว่าอัลลอฮ์ ﷲ‎ = U+FDF2 ในบล็อก Arabic Presentation Forms-A ซึ่งมีไว้เพื่อ "เข้ากันได้กับชุดอักขระรุ่นเก่าบางชุดที่เข้ารหัสรูปแบบการนำเสนอโดยตรง" ส่วนตราแผ่นดินของอิหร่านถูกบันทึกในส่วน Miscellaneous Symbols ที่รหัส U+262B (☫)
ดูเพิ่ม

ทฤษฎีอัลลอฮ์คือเทพแห่งดวงจันทร์
อับดุลลอฮ์ (ชื่อ)
อัลอิสมุลอะอ์ซ็อม
พระนามของพระผู้เป็นเจ้า
ตราแผ่นดินของอิหร่าน
บรรณานุกรม

The Unicode Consortium, Unicode Standard 5.0, Addison-Wesley, 2006, ISBN 978-0-321-48091-0, About the Unicode Standard Version 5.0 Book
แหล่งข้อมูลอื่น

Names of Allah with Meaning on Website, Flash, and Mobile Phone Software
Concept of God (Allah) in Islam
The Concept of Allāh According to the Qur'an เก็บถาวร 2019-04-21 ที่ เวย์แบ็กแมชชีน by Abdul Mannan Omar
Allah, the Unique Name of God
Arabic Fonts and Mac OS X
Programs for Arabic in Mac OS X
| ฐานข้อมูลการควบคุมรายการหลักฐาน  |
| --- | --- |
ประจำชาติ:  เยอรมนี 
อื่น ๆ:  İslâm Ansiklopedisi 
| ด ค กพระนามพระเป็นเจ้า |
| --- | --- |
 ในศาสนาคริสต์  ในศาสนาฮินดู  ในศาสนาอิสลาม  ในศาสนายูดาย  ในศาสนาโซโรอัสเตอร์  ในศาสนาพื้นบ้านจีน 
 อจินไตย  Adonai  อหุระมาซดะ  ดิ ออลล์  อัลลอฮ์  Bathala  พรหมัน  กาวด่าย  Deus  เอล เอโลฮิม  เอล เอลียอน  El Shaddai  พระเป็นเจ้า (ก็อด)  ดวงวิญญาณยิ่งใหญ่  ฮานึลลิม <—-Haneullim—!>  ฮู  ฮียัง  I Am that I Am  เอก โองการ์  อิศวร  ยาห์  Khuda  Ngai  Olodumare  เดอะวัน  Parvardigar  Shangdi  สวายัมภควัน  เท็นริ-โอ-โนะ-มิโกะโตะ  เทียน  Tianzhu  วาเหคุรุ  YHWH พระยะโฮวาห์  พระยาห์เวห์ 
อักษรภาษาอาหรับที่รวมกันเป็นคำว่า "อัลลอฮ์": อะลีฟ
ฮัมซะฮ์วัศล์ (همزة وصل)
ลาม
ลาม
ชัดดะฮ์ (شدة)
อะลิฟค็อนญะรียะฮ์ (ألف خنجرية)
ฮาอ์
รูปแกะสลักกลมติดผนังที่มีคำว่า "อัลลอฮ์ญัลละญะลาลุฮุ" ในฮาเกียโซเฟีย อิสตันบูล ประเทศตุรกี
พจนานุกรมภาษาดัตช์-มลายูฉบับแรกโดยA.C. Ruyl, Justus Heurnius และ Caspar Wiltens ใน ค.ศ. 1650 บันทึกคำว่า "Allah" แปลเป็นภาษาดัตช์ว่า "Godt"
เกอราจากาลัมเกอบางูนันอัลละฮ์ (โบสถ์การฟื้นฟูพระดำรัสของพระผู้เป็นเจ้า) ในภาษาอินโดนีเซีย คำว่า อัลละฮ์ หมายถึง "พระผู้เป็นเจ้า" แม้แต่คำว่า อัลกีตับ (คัมภีร์ไบเบิล จาก الكتاب อัลกิตาบ = หนังสือ) ในขณะที่คำว่าตูฮัน หมายถึง "พระเจ้า"
คริสตศาสนิกชนในประเทศมาเลเซียก็ใช้คำว่า อัลลอฮ์ หมายถึง "พระเจ้า"
คำว่า อัลลอฮ์ เขียนด้วยระบบการเขียนที่แตกต่างกัน
วิถีโคจรพาราโบลา

ภาพแสดงวงโคจรเค็พเพลอร์แบบต่าง ๆ โดยเส้นสีเขียวคือวิถีโคจรพาราโบลา e=1
ในทางกลศาสตร์วงโคจร วิถีโคจรพาราโบลา (parabolic trajectory) คือวงโคจรเค็พเพลอร์ที่มีความเยื้องศูนย์กลางของวงโคจรเท่ากับ 1
รูปร่างวิถีโคจร

รูปร่างของวิถีโคจรพาราโบลาแสดงโดยสมการต่อไปนี้
ในที่นี้
r คือระยะทางจากวัตถุศูนย์กลาง
h คือโมเมนตัมเชิงมุมต่อหน่วยมวลรอบวัตถุศูนย์กลาง (เป็นค่าคงตัวจากกฎการอนุรักษ์โมเมนตัมเชิงมุม)
\theta  เป็นมุมที่วัดจากจุดใกล้ที่สุด (มุมกวาดจริง)
G คือ ค่าคงที่ความโน้มถ่วงสากล
M คือมวลของวัตถุศูนย์กลาง
หากมุมกวาดจริง  \theta  เข้าใกล้ 180° ตัวส่วนของสมการข้างต้นเข้าใกล้ 0 และ  r จะเข้าใกล้อนันต์
พลังงานในวงโคจร

จากนั้นพลังงานวงโคจรจำเพาะจะหาได้จาก
โดย  v คือความเร็วในการเคลื่อนที่ของวัตถุ
ความเร็วในวิถีโคจร

ขนาดของความเร็วของวัตถุบนวิถีโคจรพาราโบลาแสดงได้โดยสมการต่อไปนี้
จากสมการนี้จะเห็นได้ว่า ขนาดของความเร็วจะเข้าใกล้ศูนย์เมื่อระยะห่างจากวัตถุท้องฟ้าศูนย์กลางไปเป็นระยะทางเข้าใกล้อนันต์
สมการบาร์เกอร์

สมการบาร์เกอร์แสดงความสัมพันธ์ระหว่างมุมกวาดจริง  \nu  กับเวลา  t ในการเคลื่อนที่ในวิถีโคจรพาราโบลาดังนี้
t-T={\frac {1}{2}}{\sqrt {\frac {p^{3}}{\mu }}}\left(D+{\frac {1}{3}}D^{3}\right)
โดยที่
D=\tan {\frac {\nu }{2}} เป็นตัวแปรช่วย
T คือเวลาเมื่อวัตถุผ่านจุดใกล้ที่สุด
\mu =GM
p คือเลตัสเรกตัมของวงโคจร ( p={\frac {h^{2}}{\mu }})
ฮวัง กโย-อัน

| ฮวัง กโย-อัน |
| --- | --- |
황교안


รักษาการประธานาธิบดีเกาหลีใต้
ดำรงตำแหน่ง 9 ธันวาคม ค.ศ. 2016 – 10 พฤษภาคม ค.ศ. 2017
นายกรัฐมนตรี: ตนเอง
ก่อนหน้า: พัก กึน-ฮเย  (ประธานาธิบดี)
ถัดไป: มุน แจ-อิน  (ประธานาธิบดี)
นายกรัฐมนตรีเกาหลีใต้
ดำรงตำแหน่ง 18 มิถุนายน ค.ศ. 2015 – 11 พฤษภาคม ค.ศ. 2017
ประธานาธิบดี: พัก กึน-ฮเย ตนเอง (รักษาการ) มุน แจ-อิน
ก่อนหน้า: ชเว คย็อง-ฮวัน  (รักษาการ)
ถัดไป: ยู อิล-โฮ  (รักษาการ)
รัฐมนตรีว่าการกระทรวงกระทรวงยุติธรรมเกาหลีใต้
ดำรงตำแหน่ง 11 มีนาคม ค.ศ. 2013 – 18 มิถุนายน ค.ศ. 2015
ประธานาธิบดี: พัก กึน-ฮเย
นายกรัฐมนตรี: ช็อง ฮง-ว็อน ลี วัน-คู ชเว คย็อง-ฮวัน  (รักษาการ)
 
ข้อมูลส่วนบุคคล
เกิด:  (1957-04-15) 15 เมษายน ค.ศ. 1957 (67 ปี) โซล ประเทศเกาหลีใต้
ศาสนา: แบปทิสต์
พรรคการเมือง: อิสระ
คู่สมรส: ชเว จี-ย็อง
ลายมือชื่อ: 

ฮวัง กโย-อัน  (เกาหลี: 황교안; ฮันจา: 黃敎安; อาร์อาร์: Hwang Gyo-an; 15 เมษายน ค.ศ. 1957)  เป็นอดีตรักษาการประธานาธิบดีและนายกรัฐมนตรีประเทศเกาหลีใต้ และนักกฎหมาย
ฮวังได้ขึ้นดำรงตำแหน่งรักษาการประธานาธิบดี หลังรัฐสภาเกาหลีใต้ถอดถอนพัก กึน-ฮเย ออกจากตำแหน่งประธานาธิบดี เมื่อวันที่ 9 ธันวาคม ค.ศ. 2016 ทำให้อำนาจบริหารทั้งหมดถูกถ่ายโอนให้กับฮวังตามบทบัญญัติแห่งรัฐธรรมนูญเกาหลีใต้ มาตรา 71 และในวันที่ 10 มีนาคม ค.ศ. 2017 ศาลรัฐธรรมนูญมีมติรับรองการถอดถอนพักออกจากตำแหน่ง มีข้อส้งเกตจากนักวิเคราะห์การเมืองของเกาหลีใต้หลายคนมองว่า ฮวัง  ไม่น่าจะขึ้นมาเป็นผู้สมัครในการเลือกตั้งที่จะมาถึงได้ เนื่องจากเขาใกล้ชิดกับรัฐบาลของพักมากเกินไป เนื่องจากในช่วงที่รัฐสภาถอดถอนอดีตประธานาธิบดีพัก ฮวังเป็นสมาชิกระดับสูงเพียงไม่กี่คนในคณะรัฐบาลที่ออกมาปกป้องเธอจากข้อครหาเรื่องการคอร์รัปชั่น และในที่สุดฮวังประกาศว่าตนจะไม่ลงสมัครชิงตำแหน่งประธานาธิบดีเกาหลีใต้ ซึ่งจะมีขึ้นในช่วงเดือน พฤษภาคม ค.ศ. 2017 และเมื่อวันที่ 10 พฤษภาคม เขาได้สิ้นสุดการปฏิบัติหน้าที่รักษาการประธานาธิบดีหลังจาก มุน แจ-อิน ชนะเลือกตั้งและได้สาบานตนเข้ารับตำแหน่งในวันดังกล่าว
ในช่วงที่เขาดำรงตำแหน่งรักษาการประธานาธิบดี มีเหตุการณ์ที่ตึงเครียดระหว่างสหรัฐอเมริกาและเกาหลีเหนือ และในช่วงกลางเดือน เมษายน ค.ศ. 2017 เขาได้มีโอกาสต้อนรับการเยือนอย่างเป็นทางการของรองประธานาธิบดีสหรัฐอเมริกา อันมีขึ้นระหว่างความตึงเครียดในสถานการณ์คาบสมุทรเกาหลี ที่มีขึ้นหลังจากเกาหลีเหนือทดลองขีปนาวุธหลายครั้งและสหรัฐอเมริกาเกิดความไม่พอใจจึงได้นำเรือรบเข้าประชิดเกาหลีเหนือมากยิ่งขึ้นด้วย
ประวัติ

ฮวังเกิดเมื่อวันที่ 21 พฤษภาคม ค.ศ. 1957 สำเร็จการศึกษาระดับเตรียมอุดมศึกษาจากโรงเรียนมัธยมศึกษาคย็องกีเมื่อปี ค.ศ. 1976 สำเร็จการศึกษานิติศาสตรบัณฑิตจากวิทยาลัยกฎหมาย มหาวิทยาลัยซ็องกยูกวันเมื่อปี ค.ศ. 1981 และปีเดียวกันนั้นเขาผ่านสอบเนติบัณฑิตเป็นอันดับที่ 33
ในปี ค.ศ. 2006 เขาได้เป็นนิติศาสตร์มหาบัณฑิตจากโรงเรียนกฎหมาย มหาวิทยาลัยซ็องกยูกวัน และทำงานเป็นทนายความในศาลเกาหลีใต้
ในปี ค.ศ. 2015 ประธานาธิบดีเกาหลีใต้พัก กึน-ฮเย แต่งตั้งนายฮวังเป็นนายกรัฐมนตรีประเทศเกาหลีใต้
แคลเซียมไฮดรอกไซด์

| --- | --- |


ชื่อ
IUPAC name Calcium hydroxide
ชื่ออื่น Slaked lime Milk of lime Calcium(II) hydroxide Pickling lime Hydrated lime Portlandite Calcium hydrate Calcium dihydroxide
เลขทะเบียน
เลขทะเบียน CAS: 1305-62-0 Y
3D model (JSmol): รูปภาพแบบโต้ตอบ รูปภาพแบบโต้ตอบ
ChEBI: CHEBI:31341 Y
เคมสไปเดอร์: 14094 Y
ECHA InfoCard: 100.013.762 
EC Number: 215-13
เลขอี: E526 (acidity regulators, ...)
Gmelin Reference: 846915
KEGG: D01083 Y
ผับเคม CID: 14777
RTECS number: EW2800000
UNII: PF5DZW74VN Y
CompTox Dashboard (EPA): DTXSID7034410 
 InChI InChI=1S/Ca.2H2O/h;2*1H2/q+2;;/p-2 YKey: AXCZMVOFGPJBDE-UHFFFAOYSA-L Y InChI=1/Ca.2H2O/h;2*1H2/q+2;;/p-2Key: AXCZMVOFGPJBDE-NUQVWONBAD 
 SMILES [Ca+2].[OH-].[OH-] [OH-].[OH-].[Ca+2] 
คุณสมบัติ
สูตรเคมี: Ca(OH)2 
มวลโมเลกุล: 74.093 g/mol   
ลักษณะทางกายภาพ: ผงสีขาว
กลิ่น: ไม่มีกลิ่น
ความหนาแน่น: 2.211 g/cm3, solid
จุดหลอมเหลว: 580 องศาเซลเซียส (1,076 องศาฟาเรนไฮต์; 853 เคลวิน) (สูญเสียน้ำ, สลายตัว)
ละลายในน้ำ: 1.89 g/L (0 °C) 1.73 g/L (20 °C) 0.66 g/L (100 °C) (retrograde solubility, i.e., unusually decreasing with T)
Solubility product, Ksp: 5.02×10−6 
ความสามารถละลายได้: ละลายในกลีเซอรอลและกรด ไม่ละลายในเอทานอล[ต้องการอ้างอิง]
pKa: 12.63 (first OH−), 11.57 (second OH−) [โปรดขยายความ]
Magnetic susceptibility (χ): −22.0·10−6 cm3/mol
ดัชนีหักเหแสง (nD): 1.574
โครงสร้าง
โครงสร้างผลึก: Hexagonal, hP3
Space group: P3m1 No. 164
Lattice constant: a = 0.35853 nm, c = 0.4895 nm
อุณหเคมี
Std molarentropy (S⦵298) : 83 J·mol−1·K−1
Std enthalpy offormation (ΔfH⦵298) : −987 kJ·mol−1
ความอันตราย
GHS labelling:
Pictograms:  
Signal word: อันตราย
Hazard statements: H314, H335, H402
Precautionary statements: P261, P280, P305+P351+P338
NFPA 704 (fire diamond):   3 0 0
จุดวาบไฟ: ไม่ติดไฟ
ปริมาณหรือความเข้มข้น (LD, LC):
LD50 (median dose): 7340 mg/kg (หนู (rat), ทางปาก)  7300 mg/kg (หนู (mouse))
NIOSH (US health exposure limits):
PEL (Permissible): TWA 15 mg/m3 (ทั้งหมด) 5 mg/m3 (ไอระเหย)
REL (Recommended): TWA 5 mg/m3
IDLH (Immediate danger): N.D.
เอกสารข้อมูลความปลอดภัย (SDS): 
สารประกอบอื่นที่เกี่ยวข้องกัน
แคทไอออนอื่น ๆ: แมกนีเซียมไฮดรอกไซด์ สตรอนเชียมไฮดรอกไซด์ แบเรียมไฮดรอกไซด์
เบสที่เกี่ยวข้อง: แคลเซียมออกไซด์
หากมิได้ระบุเป็นอื่น ข้อมูลข้างต้นนี้คือข้อมูลสาร ณ ภาวะมาตรฐานที่ 25 °C, 100 kPa  อ้างอิงกล่องข้อมูล
Chemical compound
แคลเซียมไฮดรอกไซด์ (อังกฤษ: calcium hydroxide) เป็นสารประกอบอนินทรีย์ที่มีสูตรเคมีคือ Ca(OH)2 ลักษณะเป็นผลึกไม่มีสีหรือผงสีขาว ได้จากการเจือจางแคลเซียมออกไซด์กับน้ำ สารละลายอิ่มตัวของแคลเซียมไฮดรอกไซด์ รู้จักในชื่อน้ำปูนใส
การใช้

แคลเซียมไฮดรอกไซด์ทำให้สิ่งสกปรกในน้ำตกตะกอน จึงใช้ในการบำบัดน้ำเสีย รวมถึงใช้ในการเตรียมก๊าซแอมโมเนีย ตามปฏิกิริยา:
Ca(OH)2 + 2NH4Cl → 2NH3 + CaCl2 + 2H2O
แคลเซียมไฮดรอกไซด์มีความเป็นพิษต่ำ จึงใช้ในอุตสาหกรรมอาหารหลายชนิด เช่น การทำแตงกวาดอง การทำไข่เยี่ยวม้าและใช้แทนโซดาทำขนมในการทำปาปาดัม
ชนพื้นเมืองอเมริกาเหนือนิยมเคี้ยวใบโคคากับแคลเซียมไฮดรอกไซด์ที่ได้จากการเผาเปลือกหอย เช่นเดียวกับการเคี้ยวหมากและพลูที่มีแคลเซียมไฮดรอกไซด์เพื่อเสริมฤทธิ์สารกระตุ้นของชาวเอเชีย
แคลเซียมไฮดรอกไซด์ก่อให้เกิดการระคายเคืองต่อผิวหนัง จึงควรใช้อย่างระมัดระวัง
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ แคลเซียมไฮดรอกไซด์
Calcium hydroxide - MSDS - ScienceLab
| --- | --- |
ฐานข้อมูลการควบคุมรายการหลักฐาน: ประจำชาติ :  เยอรมนี  อิสราเอล  สหรัฐ  ลัตเวีย
มหาวิทยาลัยสแตนฟอร์ด

| --- | --- |
Leland Stanford Junior University

คติพจน์: Die Luft der Freiheit weht (เยอรมัน)
คติพจน์อังกฤษ: "The wind of freedom blows"
ประเภท: เอกชน มหาวิทยาลัยวิจัย
สถาปนา: 1891; 133 ปีที่แล้ว (1891)
ผู้สถาปนา: Leland และ Jane Stanford
ได้รับการรับรอง: WSCUC
สังกัดวิชาการ: AAU Space-grant
ทุนทรัพย์: $36.3 พันล้าน (2022)
งบประมาณ: $7.4 พันล้าน (2021–22)
อธิการบดีมหาวิทยาลัย: Marc Tessier-Lavigne
ผู้เป็นประธาน: Persis Drell
อาจารย์: 2,279
เจ้าหน้าที่: 15,314
ผู้ศึกษา: 17,246 (ฤดูใบไม้ร่วง 2021)
ปริญญาตรี: 7,858 (ฤดูใบไม้ร่วง 2021)
บัณฑิตศึกษา: 9,388 (ฤดูใบไม้ร่วง 2021)
ที่ตั้ง: สแตนฟอร์ด, รัฐแคลิฟอร์เนีย, สหรัฐ 37°25′42″N 122°10′08″W﻿ / ﻿37.4282293°N 122.1688576°W﻿ / 37.4282293; -122.1688576
วิทยาเขต: ชานเมืองขนาดใหญ่ 8,180 เอเคอร์ (33.1 ตารางกิโลเมตร)
วิทยาเขตอื่น ๆ: แปซิฟิกโกรฟ นครเรดวูด วอชิงตัน ดี.ซี.
หนังสือพิมพ์: The Stanford Daily
สี: แดงคาร์ดินัลและขาว          
ฉายา: Cardinal
เครือข่ายกีฬา: NCAA Division I FBS -  Pac-12 IRA PCCSC MPSF
มาสคอต: Stanford Tree (ไม่เป็นทางการ - ไม่มีมาสคอตของมหาวิทยาลัยอย่างเป็นทางการ)
เว็บไซต์: stanford.edu

ภาพในมหาวิทยาลัยสแตนฟอร์ด
มหาวิทยาลัยสแตนฟอร์ด (อังกฤษ: Stanford University อ่านว่า สแตนเฟิร์ด) มีชื่ออย่างเป็นทางการว่า มหาวิทยาลัยลีแลนด์สแตนฟอร์ดจูเนียร์ (Leland Stanford Junior University) เป็นมหาวิทยาลัยเอกชน ตั้งอยู่ที่เมืองสแตนฟอร์ด รัฐแคลิฟอร์เนีย สหรัฐอเมริกา อยู่ห่างจากซานฟรานซิสโกประมาณ 60 กม. (37 ไมล์) สแตนฟอร์ดตั้งอยู่ในศูนย์กลางของซิลิคอนแวลลีย์ในเคาน์ตีซานตาคลารา และมหาวิทยาลัยอยู่ในบริเวณเมืองพาโลอัลโต มหาวิทยาลัยก่อตั้งในปี ค.ศ. 1891 โดยเริ่มโครงการก่อสร้างตั้งแต่ปี ค.ศ. 1885
มหาวิทยาลัยสแตนฟอร์ดได้รับการจัดอันดับให้เป็นมหาวิทยาลัยอันดับสองของโลกโดย Academic Ranking of World Universities, QS World University Rankings และ Times Higher Education มหาวิทยาลัยสแตนฟอร์ดถูกจัดให้อยู่ในระดับเดียวกับ Harvard, Yale, Princeton, MIT, Caltech บางครั้งเรียกย่อ ๆ ในกลุ่มเด็กนักเรียน High School ว่ากลุ่ม HYPSMC หมายถึงกลุ่มมหาวิทยาลัยที่สมัครเข้าเรียนยาก นอกจากนี้สแตนฟอร์ดยังได้รับการขนานนามให้เป็นหนึ่งในสามมหาวิทยาลัยชั้นนำทางเทคโนโลยี นอกเหนือจาก MIT และ Caltech และมีนักวิจัยรางวัลโนเบลจำนวนมาก โดยเฉพาะในสาขาฟิสิกส์ วิทยาศาสตร์การแพทย์ และเศรษฐศาสตร์ นอกจากนี้ สแตนฟอร์ดยังมีคลังข้อมูลและศูนย์เก็บเอกสารทางด้านศิลปศาสตร์ และสังคมศาสตร์ที่มีชื่อเสียงระดับสากล เช่น US Federal Government Archive ห้องเก็บหนังสือโบราณ และยังมีบุคลากรชั้นแนวหน้าในสาขาต่าง ๆ ทุกสาขา
นอกจากนี้ มหาวิทยาลัยสแตนฟอร์ดได้เตรียมพร้อมให้นักศึกษาเป็นผู้ประกอบการ ศิษย์เก่าของมหาวิทยาลัยสแตนฟอร์ดเป็นผู้ก่อตั้งบริษัทที่มีชื่อเสียงมากมาย อาทิ เช่น Nike, Hewlett-Packard, Electronic Arts, Sun Microsystems, Nvidia, Yahoo!, Cisco Systems, Silicon Graphics และ Google เป็นต้น